text: Landmænd bryder loven
  06 september 2012 kl. 07.19
  Mange landmænd er så oprørte over loven om randzoner, at de bryder loven.
  Flere og flere landmænd erklærer nu, at de ikke vil overholde loven om randzoner.
  - Vi synes, loven er uretfærdig og nytteløs, siger formanden for den sønderjyske landboforening, Jørgen Popp Petersen, til Radio24syv.
  Randzoneloven trådte i kraft i lørdags. Den skal forhindre udsivning af næringsstoffer, fosfor og sprøjtegifte i det danske vandmiljø.
  Landbrugsforeningen Bæredygtigt Landbrug meddeler, at de heller ikke ville overholde miljøreglerne.
  I går afbrød miljøminister Ida Auken (SF) al dialog med Bæredygtigt Landbrug, fordi formanden stod frem og sagde, at han bevidst brød miljøloven.
  